Pidurduslangevari

Pidurduslangevari on teatud tüüpi langevari, mis on loodud liikuva objekti aeglustamiseks. Langevarju põhiomadus on pidurdada, kuid selle funktsioon võib olla ka stabiilsuse ja kontrolli saavutamine.„Mills manufacturing,“ Deceleration parachutes, [Web site]. Available: https://www.millsmanufacturing.com/deceleration-parachutes/. [Accessed 23 March, 2023]. Pidurduslangevarju kasutatakse kosmosetehnikas, lennunduses, langevarjuhüpetes ja kiirendusspordis.

 Ajalugu 
Pidurduslangevarju töötas välja 20. sajandi alguses venelasest professor Gleb Kotelnikov.S. Perris,  „Skydive Perris,“ How does a drogue parachute contribute to a tandem skydiving  experience?, 17 November, 2021. [Web site]. Available:  https://skydiveperris.com/blog/drogue-parachute-skydive/. [Accessed 23 March,  2023]. Tänapäevane pidurduslangevari leiutati aga teise maailmasõja ajal, mil seda kasutati sõjalennukite aeglustamiseks maandumisel. Kosmoseajastu algusaastatel (1962) kasutati pidurduslangevarju esimest korda Maa atmosfääri siseneva Mercury kapslil, mis tõi astronaudid Maale tagasi.

 Ehitus ja otstarve 
Langevarju peamine ülesanne on suurendada objekti pidurdusjõudu, aeglustades seega selle liikumist. Pidurduslangevarju kasutatakse sageli kombinatsioonis teist tüüpi langevarjuga, näiteks põhilangevarjuga. Pidurduslangevarjud on tavaliselt teistest langevarjust väiksemad ning on sageli valmistatud kergetest materjalidest, näiteks nailonist.„National air and space museum,“ Parachute, Drogue, Mercury, [Web site]. Available:  https://airandspace.si.edu/collection-objects/parachute-drogue-mercury/nasm_A19731085000.  [Accessed 23 March, 2023]. Langevarju saab konstrueerida nii, et see avaneks automaatselt või manuaalselt. Pidurduslangevarje saab disainida erineva kuju ja suurusega, olenevalt konkreetsest rakendusest. Näiteks kasutatakse õhusõidukitel tavaliselt koonusekujulist langevarju, kosmosetehnikas aga kettakujulist langevarju.„Parachute Design,“ chutes.nl, [Web site]. Available: https://chutes.nl/design-guide/parachutedesign.html. [Accessed 23 March, 2023].

 Ohutus ja hooldus 
Pidurduslangevarjude nõuetekohane hooldus ja kontroll on nende ohutu ja tõhusa töö tagamiseks ülioluline. Langevarje tuleb regulaarselt kontrollida kahjustuste, kulumiste ja rebenemiste suhtes ning defektide leidumise korral tuleb langevari välja vahetada. Lisaks tuleb kinni pidada õigetest kasutuselevõtu- ja pakkimisnõuetest, et tagada langevarju kavandatud toimimine.„Saab,“ Parachute maintenance explained, 30 June, 2021. [Web site]. Available: https://www.saab.com/newsroom/stories/2021/june/parachute-maintenance-explained. [Accessed 23 March, 2023].

 Kasutus 
Pidurduslangevarjudel on eri tööstusharudes mitmesuguseid kasutusviise. Lennunduses kasutatakse õhusõidukite langevarju tavaliselt sõjalennukitel, aga ka teatud tsiviillennukitel, et aidata lennukit maandumisel aeglustada. Viimastel aastatel on üha enam vajanud pidurduslangevarje ka mehitamata õhusõidukid.

Kosmosetehnikas kasutatakse pidurduslangevarje kosmoseaparaatide aeglustamiseks Maa atmosfääri naasmisel. Pidurduslangevarju kasutatakse sageli koos põhilangevarjuga, mis võetakse kasutusele pärast seda, kui pidurduslangevari on kosmoselaeva ohutu kiiruseni aeglustanud.

Pidurduslangevarju kasutatakse ka võidusõidus ja tandemlangevarjuhüpetel. Näiteks kiirendussõitjad kasutavad pidurduslangevarju, et aidata oma sõidukit pärast finišijoone ületamist aeglustada, samas kui langevarjurid kasutavad seda selleks, et stabiliseerida oma kiirust ja keha asendit vabalangemise ajal.„Bloodhound,“ Engineering Special Report: How to slow a supersonic car with a parachute, 27 August, 2019. [Web site]. Available: https://www.bloodhoundlsr.com/engineering-special-report-how-to-slow-a-supersonic-car-with-a-parachute/. [Accessed 23 March, 2023].

 Viited 

Kategooria:Lennundus